open-index/open-wikipedia-markdown huggingface dataset:
Mason Holgate

**Mason Anthony Holgate** (lair tanggal 22 Oktober 1996) ya iku sawijining pamain bal-balan profésional Inggris sing main minangka bèg tengah kanggo klub Liga Utama Inggris Everton F.C.  lan timnas Inggris. Dhèwèké uga bisa operasi minangka bèg tengen..

## Karir klub
### Barnsley
Holgate lair ing Doncaster, South Yorkshire lan gabung karo Barnsley nalika umur sangang taun.

Sawisé main kanthi apik ing akadhemi lan klub, banjur Holgate napakasmani kontrak profesionalé ingkang kapisanan, tetep ing Barnsley tekan taun 2016. Sawisé iku, klub kasebut banjur nerusaké  kontraké kanggo Holgate. Sawisé gabung ing tim kapisanan, Holgate gawé gol Barnsley, lan asilé menang 5-0 nglawan Rochdale sawisé mangsa pungkasan.

## Pranala njaba
* **Mason Holgate**

## Rujukan
Joel Robles

**Joel Robles Blázquez** (lahir 17 Juni 1990), sing dikenal kanthi jeneng **Joel**, ya iku pemain bal-balan profésional Spanyol sing main dadi kiper kanggo klub Liga Utama Inggris Everton F.C. Robles miwiti karir profésional ing Atlético Madrid, wiwitané ing tim C ing taun 2008, sadurungé maju ing tim B ing taun sabanjuré, banjur diunggahaké dadi pemain senior. Dhèwèké dipindhah menyang Rayo Vallecano ing Januari 2012, lan setaun sangarepé nggabung karo klub Liga Utama Wigan Athletic, ing endi dhèwèké dadi bagéyan saka pamenang FA Cup Final 2013 sadurungé gabung karo Everton.

Robles main ing pertandhingan internasional kanggo Spanyol ing tingkat U-16, U-17, U-21 lan U-23, lan dadi bagéan saka skuad sing menang ing Kejuaraan Eropah U-21 2013.

## Karir klub
### Atlético Madrid
Lair ing Getafe, Madrid, Robles kalebu asil produk pelatihan remaja ing Kutha Getafe. Dhèwèké gabung karo Atlético Madrid ing taun 2005. Dhèwèké ngrampungaké mangsa profésional kapisané ing mangsa (2009-10), dadi pemain cadhangan ing Segunda División B. Nalika tanggal 27 Dhésèmber 2009, dhèwèké napakasmanikontrak profésional tetandhingan nganti wulan Juni 2014.

## Rujukan
Mit Fried und Freud ich fahr dahin, BWV 125

'''*Mit Fried und Freud ich fahr dahin*, BWV 125'* iku sawijining lagu gréja anggitané Johan Sebastian sing dienggo sajroning kabaktèn Gréja Lutheran. *Cantata* kor iki dikomposisi ing Leipzig ing taun 1725 kanggo pista Purifikasi Maria sing dirayakaké tanggal 2 Fébruari, 40 dina sawisé Natal. Asesirah iki tegesé "Aku lunga menyang kana mawa katentreman lan kasenengan". Kantata iki adhedhasar sawijining himne anggitané Martin Luther asesirah *Mit Fried und Freud ich fahr dahin''.
Jonjoe Kenny

**Jonjoe Kenny** (lair 15 Maret 1997) ya iku sawijining pemain bal-balan profésional Inggris sing main minangka bèg tengen klub kanggo klub Liga Utama Inggris Everton F.C.  lan timnas Inggris. Dhèwèké kalebu asil pelatihan sistem nom-noman tim Liga Premier, ing ngendi dhèwèké wis main profésional wiwit Juli 2014.

## Karir klub
Kenny lumebu ing Liga klub Wigan Athletic ing tanggal 21 Juli 2015. Sawisé main ping pitu kanggo tim sepisanan, dhèwèké bali menyang Everton ing pungkasan mangsa kanthi status silihan, senadyan mènèjer Wigan, Gary Caldwell ngandhakaké kepinginan kanggo ngetokaké pasarujukan.

Tanggal 27 Januari 2016, Kenny gabung karo Oxford United League Two, kang wiwitané dadi silihan sawulan, banjur diterusaké ing pungkasan mangsa.

Dhèwèké nglakoni debut Liga Primer kanggo Everton, minangka pengganti Matthew Pennington nglawan Norwich City, tanggal 15 Mei 2016.

Kenny banjur main manèh ing Everton, dadi pengganti Mason Holgate nglawan Swansea City, tanggal 6 Mèi 2017.

## Pranala njaba
* **Jonjoe Kenny**

## Rujukan
Luke Garbutt

**Lukas Samuel Garbutt** (lair 21 Mei 1993) ya iku pemain bal-balan profésional Inggris sing main minangka bék ing Liga Utama Inggris Everton F.C..

## Karir klub
### Karir wiwitan
Lair ing Harrogate, North Yorkshire, Garbutt lumebu ing Harrogate Grammar School ing endi dhèwèké main ing Tim bal-balan Sekolah. Dhèwèké  bisa lumebu babak Final Piala Harrogate lan juwara Distrik ing taun 2005. Penampilané kang nengsemi ing klub, agawé dhèwèké dadi inceran tim gedhé. Banjur dhèwèké nggabung ing klub Leeds United ing ngendi dhèwèké miwiti karir profesional. Ora suwé sawisé iku, dhèwèké banjur menyang Everton ing taun 2009, kanthi biaya kontrak £ 600.000 sing disetujoni déning pengadilan, amarga wektu iku ana klub loro ora bisa setuju karo regané.

Ing mangsa 2012-13, lan ing 29 Agustus 2012, Garbutt nglakoni dhebut ing klub Everton, ing pertandhingan ka-lima, nalika menang ing tandhingan ka-papat ing Piala Liga ing Leyton Orient.

Sadurungé mangsa 2013-14, Garbutt napakasmani kontrak anyar kanggo Everton, sing bakal tekan taun 2015.

Garbutt nglakoni debut Liga Primer kanggo Everton nglawan Southampton ing April  lan nerusaké kanthi penampilan sing kapisan kanggo timnas Inggris U-21 nalika menang 3-1 ing kualifikasi Piala Eropa nglawan Wales tanggal 19 Mèi 2014.

## Pranala njaba
* **Luke Garbutt**

## Rujukan
Maximilian Philipp

**Maximilian Philipp** (lair tanggal 1 Maret 1994) ya iku pemain bal-balan Jerman sing main kanggo Borussia Dortmund ing Bundesliga.

## Karir klub
Philipp miwiti kariré ing klub kutha asalé, Hertha BSC. Ing taun 2008, dhèwèké nyawiji karo tim Borussia Berlin.

### SC Freiburg
Ing taun 2012, dhèwèké lumebu ing klub SC Freiburg. Ing tanggal 5 April 2014, Philipp miwiti debut kapisanan ing SC Freiburg, ing tetandhingan Bundesliga nglawan VfB Stuttgart nggantèni Felix Klaus ing menit 90.

### Borussia Dortmund
Tanggal 7 Juni 2017, gelandhang serang Maximilian Philipp napakasmani kontrak limang taun ing Borussia Dortmund nganti taun 2022. Béya transfer mbayar Freiburg dilapuraké nganti € 20 yuta lan tambahan bonus. Diréktur olahraga BVB, Michael Zorc nggambaraké Philipp minangka pemain "serba guna" lan "duwé témbakan sing apik lan dhèwèké duwé *masa depan* sing apik banget."   Dhèwèké miwiti debut ing Dortmund pisanan ing tanggal 19 Agustus 2017 ing kamenangan 3-0 BVB nglawan Wolfsburg. Tanggal 18 Sèptèmber 2017, Philipp ngétung gol pertandhingan pisanan kanggo BVB kanthi kamenangan 5-0 saka tim FC Köln. Dhèwèké nerusaké gawé gol kapindho ing pertandhingan kasebut. Dhèwèké ndamel debut Liga Champions ing 26 Sèptèmber 2017 nalika Dortmund ngalami kakalahan mungsuh Real Madrid.

## Rujukan
Jeremy Toljan

**Jeremy Isaiah Richard Toljan** (miyos tanggal 8 Agustus 1994) inggih menika salah satunggaling pemain bal-balan profésional ingkang asalipun saking Jerman ingkang gadhah tugas minangka bék tengen wonten ing klub Bundesliga Borussia Dortmund.

## Karir klub
Tanggal 5 Oktober 2013, Toljan nindakaken dhebut kapisanan wonten ing klub Hoffenheim ing pertandhingan Bundesliga mengsah 1. FSV Mainz 05. Panjenenganipun nglampahi pertandhingan kasebat kanthi pepak, ingkang pungkasanipun asil imbang 2-2.

## Karir internasional
Toljan kalebet pemain bal Jerman ingkang aktif ing timnas U-21. Panjenenganipun ugi saged mbéla Amérika Serikat utawi Kroasia, nanging nulak lan langkung milih kanggé mbéla Jerman. Toljan kalebet angguta timnas Jerman ingkang tandhing ing Olimpiadhe taun 2016, ing wekdal kasebat Jerman pikantuk medhali pérak.

## Rujukan
Manuel Akanji

**Manuel Obafemi Akanji** (lair ing 19 Juli 1995) ya iku pemain bal-balan Switserlan sing main dadi pemain pertahanan kanggo Borussia Dortmund.

## Karir klub
### Mangsa remaja
Akanji, lair saka bapak lan ibuné  Nigeria, wiwit kariré remaja karo klub lokal ing Wiesendangen. Ing Mèi 2007, Akanji ganti klub lan dadi pemain tim pemuda FC Winterthur. Ing taun-taun awal dhèwèké main kanggo tim U18 lan bareng tim kapindho. Ing Liga Challenge 2014-15, dhèwèké ana ing 11 mangsa wiwitan ing klub Winterthur.

### Basel
Ing tanggal 15 April 2015, diumumaké yen Akanji bakal ngalih menyang Basel kanggo mangsa Liga Super 2015-16. Dhèwèké ndamel debut Liga Super Switserlan ing tanggal 26 Sèptèmber 2015 kang diganti dadi FC Lugano. Akanji menangaké kajuwaran Liga Super Switserlan ing akhir mangsa Liga Super 2015-16  lan ing pungkasan mangsa 2016-17 Super Liga kanggo kaping kaloro. Piyambakipun uga menangaké Piala Switserlan kanggo kaping rolas, sing ateges wis menang kaping pindho kanggo sajarah kaping papat.

Minangka juara Switserlan, Basel lolos ing Liga Champions UEFA 2017-18 lan miwiti ing babak Grup. Akanji main ing kabèh enem tetandhingan kanthi kebak 90 menit lan mbantu tim ngrampungaké nyingkiraké golongan liya, saingan kualifikasi kanggo babak sabanjuré. Ing 15 Januari 2018, Basel ngumumaké yèn Akanji pindhah menyang Borussia Dortmund.

### Borussia Dortmund
Akanji ngalih menyang Borussia Dortmund tanggal 15 Januari 2018 nalika kaca transfer mangsa kanggo béya sing dilapurake 18 yuta euro. Dhèwèké lumebu kontrak papat setengah taun nganti Juni 2022.

## Rujukan
Sisak

**Sisak **(inggris: **Shishak** utawa **Susac**; ibrani: שישק, Tiberias: ; **Shishaq**) ya iku jeneng saka raja Mesir kuno pisanan ditulis ing Alkitab ibrani lan ing Prajanjian Lawas ing kitab Suci Kristen. Umumé ditepungi minangka sang Pirngon Shoshenq I, sanadyan saiki ora sarujuk menawa dibuktekake.

## Papréntahan Sisak 
Sisak iki pisanan mèlu ing sajarah Karajan Israel nalika mènèhi pangayoman marang Jerobeam bin Nebat sing lumayu menyang Mesir ing pungkasan mangsa papréntahan raja Salomo. Sawisé sang prabu Salomo séda, Yerobeam banjur dadi raja wiwitan ing Karajan saka Lor Israel.

Tumindaké Sisak sing misuwur dhéwé ing sajarah ya iku gropyokan kutha Yerusalem ing taun 925 SM, 5 taun papréntahan raja Réhabéam bin sang Salomo ing Karajan Yéhuda. Prastawa iki dicathet ing Alkitab 1 raja-Raja 14:25 lan 2 Babad 12:1-12. Sisak nyerang Karajan Yehuda karo 1.200 kreta lan 60.000 wong nunggang jaran, wong-wong sing ndherekaké panjenengané saka ing tanah Mesir, ya iku wong-wong saka Libya, wong Suki lan wong-wong saka Ethiopia, ora kaetung. Piyambaké ngrebut kutha-kutha beteng  ing Yehuda, lan pungkasané dijupuk Yerusalem. Sisak ngrampas barang-barang papan ibadah lan barang-barang  ing omah raja; kabèh dirampas. Dhèwèké uga ngrampas kabèh perisai emas sing digawé Salomo.

## Rujukan
Warung mangan Padang

**Warung mangan Padang** utawa **Warung Padang** utawa **Restoran** **Padang** iku sawijining bisnis warung mangan/ rumah makan/ restoran sing adol utawa ngladekaké manéka warna pangan utawa masakan saka Minangkabo sing asalé saka Sumatra Kulon.

Warung mangan iki misuwur banget ing Indonesia malah donya, lan disenengi déning manéka golongan lan manéka étnik lan bangsa RM Padang ing njaba Sumatra Kulon pedhesé disuda, beda karo warung mangan sing ana ing lemah kelairané dhewé.

Warung iki ana kanthi manéka tingkat sosial, wiwit saka warung Padang *kaki lima* sing regané kaconggah déning kelas ngisor, warung mangan sing lumrahé nyasar marang wong ékonominé tengahan, lan restoran kanthi keluwih-luwih (méwah) ditujokaké marang wong-wong sugih, miturut fasilitas sing kasedhyakaké.

## Rujukan
Alexander Isak

**Alexander Isak** (; miyos tanggal 21 Sèptèmber 1999) inggih menika salah satunggaling pemain bal-balan profésional ingkang asalipun saking Swédia.

## Karièr
### Wekdal Kanoman
Isak miyos lan ageng ing Kutha Solna, ing wewengkon Kutha Stockholm, saking tiyang sepuh trah Eritrea. Piyambakipun miwiti main bal ing tim rumaja klub lokal AIK Fotbol, wekdal umuripun enem taun. Isak ngawiti dhebut kapisanan ing tim nalika tanggal 28 Februari 2016, minangka pemain penggantos ing menit 75 pertandhingan tandhang Piala Swédia mengsah tim lapis sekawan Tenhults IF. Wekdal umur 16 taun, Isak nyithak gol ing kamenangan 6-0.

## Rujukan
Omah adat Rembang

**Omah Adat Rembang** utawa **Joglo Bocokan** uga karan **Joglo Rembang** yaiku omah tradisional saka Rembang salah siji  omahé tradisional sing nggambaraké campuran saka akulturasi budaya saka masyarakat ing Kabupaten Rembang. Conto wewangunan iki bisa ditemoni ing salah siji papan plesir Taman Mini Jawa Tengah Indah ing Semarang.

## Sajarah 
Omah adat  Rembang utawa Joglo Bocokan biyene omah  jinis iki ing temboke digawé saka gedheg ing basa Jawa sing tegesé anyaman pring kanggo wong kelas ngisor,déné kanggo golongan kelas  tengah mandhuwur témbok Omah Joglo Bocokan digawé saka papan kayu jati.

## Ciri khas 
Omah adat Rembang nduweni titikan, antara liya :
* Lawang Lempit
Omah adat  Rembang nduweni Lawang Lempit ing basa Jawa sing tegesé  lawang *lempitan * dumadi saka 4 godhong  lawang,yaiku  2 godhong lawang ing sisih tengen lan 2godhong  lawang maneh ing sisih kiwa, ing sisih tengen lan kiwa  ana jendhela karo teralis kayu. Filsafat saka lawang lempitan sing amba lan jendhela yaiku lambang ramah lan nampa sapa wae sing teka.
* Telampik
Omah adat  Rembang nduweni pérangan sing karan telampik ing basa Jawa tegesé Ngarep. Ing bagéan telampik  biasane ana kursi gedhe  lan dawa kaya dipan utawa Bale. Dipan utawa Bale digunakake minangka panggonan ngaso lan omong-omongan karo anggota kulawarga utawa tamu sing teka.

## Rujukan
Mahmoud Dahoud

**Mahmoud Dahoud** (lair 1 Januari 1996) yaiku pemain bal-balan profésional Jerman sing main dadi gelandhang kanggo klub Borussia Dortmund lan timnas Jerman U21. Dhèwèké miwiti dhebut profésional kanggo pihak Bundesliga Borussia Mönchengladbach ing taun 2014 lan nglakoni 85 penampilan kanggo klub kasebut sadurungé lumebu Dortmund telung taun sabanjuré.

Ing pertandhingan internasional, Dahoud dadi wakil Jerman ing tingkat U18, U19 lan U21, lan dadi bagéyan saka U21 sing menang UEFA European U-21 Championship ing 2017.

## Karir klub
### Gladbach
Mahmoud Dahoud miwiti kariré ing tingkat junior kanggo klub bal-balan Langenfeld Germania Reusrath lan Fortuna Düsseldorf sadurungé lumebu ing Gladbach nalika umuré 14 ing taun 2010. Dhèwèké banjur nggarap limang mangsa sabanjuré dadi saya apik ing akadhemi Gladbach sadurungé nggabung ing tim pisanan ing 2014.

### Mangsa 2014-15
Tanggal 27 Agustus 2014, Dahoud dipasrahaken debut kapisananipun déning manajer Lucien Favre nalika menang 7-0 ing Liga Europa nglawan FK Sarajevo, nampi bangku kapindo ing menit 55 kanggé nggantosaken Christoph Kramer. Seminggu sadurungé nggawé penampilan kapisanané kanggo Gladbach, Dahoud wis lumebu kontrak profésional kapisan, nyepakati kesepakatan kanggo njaga  dhèwèké ing klub nganti Juni 2018.  Dhèwèké mung nggawé rong gol ing mangsa iki, siji ing Liga Europa nglawan Apollon lan liyané ing akhir mangsa nglawan Borussia Dortmund kanggo nggawé debut Bundesliga. Sawisé dhebut kasebut, Dahoud dados pemain kalairan Suriah kang kapisanan main ing Bundesliga.

## Rujukan
TDU-12/B Skydart

jmpl|Rokèt TDU-12 sing kelèt ing ril paluncuran
**TDU-12/B Skydart** iku sawijining rokèt tanpa kendali sing digawé déning Curtiss-Wright kanggo kaperlon Angkatan Udara Amérikah Sarékat. Rokèt iki operasional ing pungkasaning dasawarsa 1950-an nganti tengahané dasawarsa 1960-an.

## Désain lan pangembangan 
Skydart, sing diwènèhi kode TDU-12/B déning Angkatan Udara A.S., dirancang déning cabang Santa Barbara saka pabrik Curtiss-Wright. Rokèt iki pancèn dirancang kanggo latihan mawa rokèt udara sing dikendalèkaké déning sinyal infra abang kaya ta AIM-9 Sidewinder lan AIM-4 Falcon. Rokèt iki awaké silinder lan diwènèhi sirip papat kanggo kontol lan swiwi cilik ngarep kanggo ngesèt trayèké rokèt.

Daya surungé dianakaké déning bahan bakar padhet sing marai daya surung dobel lan sing disuplai déning Grand Central Rocket Companya lan Hercules Powder Company.

Sawijining autopilot sing dikontrol déning giroskop marahi kastabilané rokèt menawa mabur.

## Réferènsi
Tamblang, Kubutambahan, Buleleng

**Tamblang** iku désa ing Kacamatan Kubutambahan, Kabupatèn Buleleng, Bali. Désa iki hawané adhem, saéngga akèh ngasilaké woh-wohan kaya déné: pelem, rambutan, duku, durèn, manggis lan liya-liyané. Saliyané iku uga akèh wit-witan kaya coklat, kopi lan cengkèh.

## Réferènsi
Musik Koréa

**Musik padatan Koréa** iku jinis saka musik sing dimainaké déning wong Koréa kanthi nggunakaké piranti musik Korea, ing - Koréa Lor utawa Koréa Kidul. Ing Koréa Kidul istilahé *han-guk jeontong eum-ak* (한국 전통 음악;韓國傳統音樂) utawa *guk-ak* (국악;國樂), déné ing Koréa Lor karan *minjok eum-ak* (민족 음악;民主音樂).

## Sajarah 
Musik wiwitan masarakat Koréa dingerteni minangka bagéan saka upacara lan kanggo nyembah marang déwa-déwa. Lumrahé, bukti-bukti kasebut asalé saka sumber-sumber kang ditulis kanthi Cina kuna.

Amarga Ujung Koréa nuju ing bawana Asia sisih wetan lor, wong Koréa wis nindakaké gegayutan wiwit biyen karo bangsa China, Mongol, Jepang, Siberia lan Asia Tengah sing mèlu mrebawani kagunané.

### Telung Krajan (57 SM-668 M) 
Wong Koréa ditepungi pinter nyanyi lan nari wiwit biyèn. Cathetan pisanan sing ngrekam bab rakyat Koréa seneng main musik ya iku buku sajarah Cina abad kaping-3, San Guo Zhi. Bangsa Cina kuna nyebut leluhure wong Koréa ing artikel tulisan kanthi irah-irahan "Barbarians dari Timur" utawa *Dong-yi*.

## Rujukan
Musik populer

**Musik populer** ngrujuk marang salah siji saka sawenèh aliran musik kang "nduwéni daya pamikat kang jembar" lan biasané didol ing masarakat lewat industri musik. Iki kosok balen karo seni musik  lan musik padatan, kang biasané disebaraké kanthi cara *akademis *utawa kanthi cara ucapan luwih cilik, pamairsa lokal. Sanadyan musik populer kadhangkala ditepungi minangka "musik pop", loro istilah kang ora bisa diijolaké. Musik populer iku istilah umum kanggo musik kang disenengikabeh umur kang disenengi kanggo generasi populer, déné musik pop biasané nuduhaké genre musik kang luwih mligi.

## Sujarah 
### Sujarah Musik Klasik wiwit Musik Gregorian taun 590 
Musik klasik diwiwit karo temonan Notasi saka Gregorian taun 590 déning Paus Supreme Gregori, wujud *not balok* kanthi 4 garis, nanging notasiné durung ana itungané. Paus Gregorius nalika uripé wis nyathet tembang-tembang greja kanthi notasi Gregorian kasebut sadurungé taun 590, nalika musik ngalami ing pepeteng ora ana warisan katulis kang bisa kawaca.

#### Notasi Saka Gregorian Taun 590 
Notasi musik lair ing taun 590, kang karan Notasi Gregorian, kang katemokaké déning Paus Supreme Gregori nalika sadurungé musik ngalami pepeteng ora ana warisan katulis. Ing uripé Paus Gregori wis nulis atusan lagu-lagu greja ing notasi Gregorian. Notasi iki nggunakaké 4 garis minangka *not balok*, nanging ora ana *notasi irama* (itungan dhedhasar rasané penyanyi). Ing kéné sipat tembang isih kaya tembang tunggal utawa *monofoni*. Notasi gregorian iku biasané digunakake minangka notasi kanggo mainaké tembang greja.

## Rujukan
Pèlèt (kayu)

[jmpl|Pèlèt kayu kang digawé [gitar.]]
**Pèlèt** ing babagan kekayon ya iku corak urat galih kayu kang katon ora temata. Pèlèt kayu racaké ana ing sajeroné gémbol kayu, ya iku kayu kang thukul mbedhugul. Klika kang nutupi kayu kang mbedhugul mau uga ora *alus* kaya lumrahé klika ing papan liya. Racaké anané pèlèt jalaran faktor saka njaba, kaya ta tuwuhan kaserang kéwan gegremetan, jamur lan uga amarga keganggu déning tuwuhan liya. Pèlèt uga bisa ana ing oyot. Corak serat kang ora lumrah mau malah ndadèkaké serat kayu katon éndah. Wong kang gawé péso, béndho utawa keris asring milih kayu kang ana pèlèté kanggo garané. Jinis wit-witan kang asring ana pèlèté antarané timaha (*Kleinhovia hospita* L.), sanakeling (*Dalbergia latifolia*) lan jati (*Tectona grandis*).

## Rujukan
Sapi perah

ka|jmpl|250x250px|Sapi Holstein. Sapi perah kanthi ciri-ciri  pentil susu sing katon cetha  lan otot daging luwih sithik katandhingake  sapi daging.
**Sapi susu **utawa **sapi perah** ya iku sapi sing diternak kanthi cara mligi amarga dayané kanggo ngasilaké susu sing gunggungé gedhé. Sapi susu ya iku *varieties* saka *spesies* *Bos taurus*.

Ing sajarah, antarané sapi susu lan sapi daging ora duwé beda sing jelas, déné babon sing padha bisa digunakaké kanggo ngasilaké sapi sing ngasilaké susu (sapi wadon) utawa daging (umume sapi lanang) . Saiki, ngrembakakaké sapi luwih mligi kanthi cara sèléksi gawéan kanggo ngasilaké sapi *varieties* khusus sing bisa ngasilaké susu ing jumlah gedhé.

## Cara ngelola 
[ka|jmpl|Sapi ing [Maryland, Amerika Serikat sing diingu kanthi  jelajah bébas]]
Sapi susu bisa diangon déning petani utawa diingu ing kandhang kanthi cara *komersial*, ing usaha ternak susu. Ukuran ternak lan gunggung sapi susu bisa beda-beda miturut ambané panggonan lan *struktur sosial*. Ing Selandia Baru, gunggung sing duwé sapi susu rata-rata 375 buntut saben sing ternak. Ing Australia, gunggung sing duwé sapi susu rata-rata 220 buntut saben sing nernak. Ing Inggris, ana rong yuta buntut sapi susu kanthi rata-rata sing nduwé 100 buntut. Ing Amérikah Sarékat, gunggung sing nduwé sapi beda-beda antarané salusin nganti 15000 buntut. Déné ing Indonesia, sing nduwé sapi susu rata-rata mung 4 buntut saben sing ternak.

## Rujukan
Pasisir Ngrawé

**Pasisir Ngrawé** yaiku pasisir kang ana ing Désa Kemadang, Tanjungsari, Gunungkidul. Dhasaring pasisir iki nduweni wedhi kang warnane putih. Pasisir Ngrawe ora mung misuwur amarga wedhi putihe, nanging uga ana suket thukul kang warnane ijo ijo. Sukete katon endah lan asri, dadi latar sing pas karo warna pasisire. kaendahan iki nambahi kaendahan alam sing dadi salah siji pasisir kasenengane *wisatawan*.

Saliyane iku, pantai Ngrawé nyedhiyakaké suasana tentrem lan seru. Amarga Pasisir Ngrawe kalebu pasisir kang nduweni ombak anteng lan *pangunjung* kang ora rame. Ing sisihe karst, ana tatanan watu gamping sing nambahi *karakter* alam sing khas, lan kahanané isih relatif sepi, cocok banget kanggo meditasi, *healing*, utawa mung ngaso santai karo kanca utawa kulawarga.

## Rujukan
Abdoulaye Faye

**Abdoulaye Diagne-Faye** (miyos tanggal 26 Fèbruari 1978), utawi langkung misuwur kanthi asma **Abdoulaye Faye** inggih menika salah satunggaling pemain bal-balan profésional ingkang asalipun saking Sénégal.

## Karir
### Karir Wiwitan
Faye miwiti kariripun ing tim ASEC Ndiambour, salajengipun nglajengaken wonten ing klub ASC Jeanne d'Arc ingkang manggén ing Kutha Dakar.

### Bolton Wanderers
Faye salajengipun napakasmani pasarujukan kontrak kaliyan tim Inggris Bolton Wanderers ing wulan Juli 2005 kanthi status ampilan. Panjenenganipun nindakaken dhebut ing klub menika wekdal pertandhingan mengsah Newcastle United, wekdal dhebut kapisanan menika Bolton kasil menang 2-0.

## Rujukan
Pasisir Sepanjang

**Pantai Sepanjang** yaiku salah siji objek wisata pantai kang papan ing kabupaten gunungkidul, Daerah Istimewa Yogyakarta. Pantai iki ditepang amarga garis pantaine kang relatif dawa lan endhep, saengga seje saka saperangan gedhe pantai ing kawasan pasisir kiduling gunungkidul kang racake berbukit lan bertebing curam. Pantai Sepanjang dadi salah siji destinasi wisata bahari kang cukup ngembang lan rame dikunjungi wisatawan.

## Papan 
**Pasisir Sepanjang** ya iku pasisir kang ana ing Désa Kemadang, Tanjungsari, Gunungkidul.

## Rujukan
Pasisir Slili

'''''' yaiku destinasi wisata ana ing Gunung Kidul. Karo wilangan lahan kurang lewih 100 m².

## Jeneng liyane Pasisir Sili
Pasisir Sili iki ana jeneng liyane yaiku  Watu Lawang lan uga cinta Slili. Digawé jeneng Pasisir Watu Lawang amarga ana pulau cilik sing sering dijenengi bukit karang nganti didasar cekungan, ukurané kPasisirurang lewih 500 meter saka Pasisir Sundak.
Jeneng Slili love dijenengi amarga ana prasasti pasisir ing pantai iki, sing nganggo bentuk hati sing digawé saka bunga plastik sing ngambang cinta.
## Lokasi
Lokasi Pasisir Sili iki yèn saka pusat kutha Jogja yaiku kurang lewih 64,6 kilometer lan nalika njaluk mobil saka pusat kutha Jogja menyang Pasisir kudu ngasilake wektu kurang lewih 1 jam 42 menit, ndlokaké ing Daérah Istimewa Yogyakarta, Jalan Pasisir Krakal, Kecamatan Tepus, Kabupaten Gunung Kidul.
 
## Harga tiket masuk lan parkir
Tiket masuk kanggo mlebu wisata iki duwé biaya 10.000. Nanging kanggo biaya parkir, digawe 20.000 kanggo sepeda motor lan mobil. Sarta kanggo bis 15.000.

## Aktivitas ing Pasisir Sili
Aktivitas sing ana ing Pasisir iki, panjat bukit sing ana antarane Pasisir Sili lan Strand Krakal. Bukit Kobengan ing pasisir wetan uga bisa dipanjat lan kabeh pemandangan liyane uga bisa dinikmati ing mripat bukit.

## Fasilitas
Fasilitas ing pasisir iki wis ana, kamar mandi lan WC, musholla, Gazebo, warung mangan lan minuman, penyewaan alat snorkeling, pondokan, area parkir gedhé.

## Rujukan
Pasisir Nglambor

**Pasisir Nglambor** ya iku pasisir kang ana ing Désa Purwadadi, Tepus, Gunungkidul. Pasisir Nglambor kalebu istiméwa amarga ing pesisir iki bisa kanggo nyawang sesawangan éndah ing njero banyu kanthi snorkeling. Saliyané sonrkeling, ing kono uga bisa kanggo nglangi. Racaké ombak ing pesisir kidul pulo Jawa gedhé, nanging ing pasisir iki banyuné cethèk lan anteng amarga kalangan watu gedhé loro kang diarani Watu Kalong lan Watu Kuntul  ing sebrangé. Kanggo njaga lestariné watu karang lan kéwan kang manggon ing banyu, masyarakat gawé wewaler kanggo sapa waé ora diidini nyekel iwak ing pasisir iki. Sesawangan pasisir Nglambor tambah apik kanthi anané watu karang ing ngarep pasisir iki. Banyu sagara kang bening, watu karang ing sajeroné banyu lan grombolan iwak loh kang manéka warna nambah éndahing pasisir iki. Ora nggumunaké menawa pasisir iki akèh diparani para wisata saka Ngayogya lan kutha-kutha liyané. Emané, durung ana sinyal komunikasi sèlulèr ing Pasisir Nglambor.

## Rujukan
Alan Shearer

**Alan Shearer**, CBE, DL (; lair tanggal 13 Agustus 1970) ya iku pamain bal-balan Inggris kang uwis pénsiun. Dhèwèké dadi striker ing tingkat paling dhuwur ing bal-balan Liga Utama Inggris kanggo klub Southampton, Blackburn Rovers, Newcastle United lan tim nasional Inggris. Dhèwèké dijuluki Pemain Asosiasi Pemain Bal-balan Paling Apik taun 1994 lan menangaké bebungah *PFA Player of the Year* nalika taun 1995. Taun 1996, dhèwèké dadi pemain kaping papat ing FIFA World Player. Ing taun 2004, Shearer dinobataké déning Pele ing daftar 100 pemain FIFA paling apik ing donya.

Shearer gawé gol 283 ing sasuwéné karir dadi pemain bal, lan gawé rékor 260 ing Liga Premier (ingkang wonten 58 penalti) kanthi rekor 11 hattrik, lan total 422 ing kabèh kompetisi kalebu tingkat internasional ing kabèh tingkat. Nganti pénsiun saka bal-balan internasional ing taun 2000, dhèwèké uwis nglakoni ping 63 kanggo negarané lan nyithak 30 gol. Shearer nduwèni rasio gol-kanggo-*game* ing 0.667 ing saindenging kariré.

Wiwit pensiun dadi pemain bal ing 2006, Shearer wis kerja dadi pawongan televisi kanggo BBC. Ing taun 2009, dhèwèké langsung ninggalaké peran BBC dadi mènèjer Newcastle United ing wolung pertandhingan pungkasan mangsa 2008-09. Shearer dadi pamimpine Panglima Orde Kamaharajan Britania (CBE), Deputi Letnan Northumberland, Freeman saka Newcastle upon Tyne lan Doctor of Law Civil Law saka Northumbria lan Universitas Newcastle.

## Pranala njaba
* ''Pele's list of the greatest''

## Rujukan
Plunketts Creek (anak kali Loyalsock Creek)

jmpl|Plunketts Creek arah munggah, saloring sungapan ing Plunketts Creek Township

**Plunketts Creek** iku sawijining anak kali Loyalsock Creek ing Lycoming lan Sullivan ing Pennsylvania. Anak kali dawané sakiwatengené 10&nbsp;km. Kali cilik iki mili ngliwati rong désa sing ora lumebu kabupatèn apa-apa, lan sawijining dhusun. Tlatah pangalirané sawatara 61&nbsp;km2. Kali cilik iki dadi bagéan saka Teluk Chesapeake.

Jeneng kali cilik dijupuk saka pamilik kapisan tanah sakiwatengené sumber kali iki, yaiku Kolonèl William Plunkett sing mimpin èkspèdisi Pennsylvania ing Perang Pennamite-Yankee sing ngusir para kolonis saka Connecticut sing ngeklaim lemah sing uga padha diklaim déning Pennsylvania. Kanggo yasa-yasané, Plunkett diparingi tanah sing uga nyakup sumbering Kali Plunkett. Kali cilik iki mili menyang arah kidul-kulon lan banjur menyang kidul ngliwati reratan dhuwur Allegheny, ngliwati watu saka sub-période Mississippian lan période Devon. Akèh lebaking Kali Plunkett iku kasusun saka déposit galsial, kerepé *alluvium*. Dimangertèni bokmanawa ana sumber gas alami, Marcellus Shale, sing dunungé 2,5 nganti 3,2&nbsp;km sangisoring lemah. Senadyan tlatah pamilèn kali iki resik binabad lan dadi papaning akèh pabrik pangolahan kulit, pangrajèn kayu, lan tambang watu wa ing abad ping sangalas, saiki iki wis akèh grumbul lan wit-witané lan sugih ing banyu resik sing bisa diombé.
Pasisir Wedhiamba

**Pasisir Wedhiamba** ya iku pasisir kang ana ing Désa Jepitu, Girisuba, Gunungkidul ing sawétané Pasisir Siung, watara 80 km saka kutha Ngayogyakarta. Wujud teluk kang kinupengan pagunungan watu karang lan pasiré putih. Ing tengah banyu, watu karang katon methungul. Papan iku uga kanggo ulah selancar. Dhuwuré ombak bisa nganti 3-4 mèter, kepara bisa luwih manèh menawa pinuju banyu pasang. Pasisir Wedhiamba madhep mangulon lan nalika srengéngé pinuju ing sisih kidul (sasi Novèmber-Mèi), saka pasisir iki bisa nyawang srengéngé surup ing wektu soré. Saliyané kena kanggo ulah selancar, ing Wedhiamba uga ana kolam alami kanthi banyu kang tanpa ombak. Uga  ana papan kang kena kanggo snorkeling. Wedhiamba kalebu salah siji saka 13 géosite ing Gunung Sèwu UNESCO Global Geopark.
## Rujukan
Pasisir Sanglèn

jmpl|Pasisir Sanglèn
**Pasisir Sanglèn** ya iku pasisir kang ana ing Désa Ngèstireja, Tanjungsari, Gunungkidul.
## Rujukan
Pasisir Pondhok Rangon

**Pasisir Pondhok Rangon** ya iku pasisir kang ana ing Désa Ngèstireja, Tanjungsari, Gunungkidul.
## Rujukan
Pasisir Pewedhèn Ciyut

**Pasisir Pewedhèn Ciut** ya iku pasisir kang ana ing Désa Kemadhang, Tanjungsari, Gunungkidul.
## Rujukan
Miguel Avila

**Miguel Avila** inggih menika salah satunggaling pénsiunan pemain bal-balan Kolombia-Amérika Serikat ingkang kadhapuk minangka *striker* lan dados pemain bal profésional ing Liga Bal-balan Amerika Ler lan Liga Bal-balan Amérika Serikat. Avila miwiti kariripun ing klub Santa Clara University, ing klub universitas menika piyambakipun miwiti main bal-balan. Nalika taun 1980, piyambakipun napakasmani kontrak kaliyan Atlanta Chiefs ing Liga Bal-balan Amérika Lèr. Piyambakipun namung main ing wekdal mangsa semi taun 1980-1981 sadèrèngipun pindhah dhateng klub San Jose Earthquakes ing mangsa taun 1981-1982. Piyambakipun ugi nggabung ing klub Carolina Lightning ing Liga Bal Amérika Serikat. Ing salajengipun Avila gadhah padamelam minangka wasit ing tetandhingan Liga Bal-balan Profésional Amérika.

## Rujukan
Pasisir Timang

**Pasisir Timang** ya iku pasisir kang ana ing Padhukuhan Dhanggolo, Désa Purwadadi, Tepus, Gunungkidul ing antarané Pasisir Siung lan Sundhak. Adohé saka Wanasari watara 35&nbsp;km. Kanggo nuju tekan Pasisir Timang, saka parkiran kendharaan kudu lumaku ngliwati dalan watu kang munggah mudhun. Durung akèh pelancong kang dolan menyang Pasisir Timang. Pasisir Timang sisih wétan duwé pasir putih lan akèh tetuwuhan pandhan sagara ing sakiwa tengené lan sesawangan kang isih alami. Déné sisih kulon akèh watu-watu karang. Pasisir Timang uga duwé pulo cilik kang diarani Batu Panjang, Pulo Panjang lan  Pulo Timang. Adohé watara 100 mèter saka pasisir. Kanggo nyebrang nuju ing pulo iki, kagunakaké gondhola kang gumandhul 9-11 mèter ing sandhuwuré banyu sagara. Pulo Timang iki ngasilaké lobster.
## Rujukan
Dortmund

**Dortmund** (;  ;  ) inggih menika satunggaling kutha mandhiri ing Rhine-Westphalia Lré, Jerman. Kutha menika kalebet salah satunggalipun kutha negara bagéan Jerman ingkang mapan ing tengah, lan minangka punjering administrasi, kutha komersil, lan budaya ing wewengkon Ruhr Wétan. Gunggung populasinipun 601.402 (2017) andadosaken Dortmund dados kutha nomer wolu paling ageng ing Jerman. Sanésipun menika, Dortmund kalebet kutha paling ageng miturut wilayah lan populasi ing Wewengkon Ruhr Wétan, satunggaling wewengkon kutha kanthi 5,1 yuta (2011) gunggungipun warga lan kalebet aglomerasi kutha-kutha paling ageng ing Jerman.

Kutha menika jumeneng ing taun 882 , Dortmund dados Imperial Free City. Awit abad kaping 13 ngantos abad kaping 14, dados kutha utami ing Rhine, Westphalia, ubengan Walanda saking Liga Hanseatic. Sasampunipun Perang Tigangdasa taun, kutha kasebat ancur lan mandhap kanthi signifikan. Kutha menika lajeng dados salahsatunggalipun pusat batubara, baja, lan bir paling mirunggan ing Jerman. Dortmund kalebet salah satunggalipun kutha ingkang kathah piyambak dipunbom ing Jerman ing Perang Donya II. Serangan bom ingkang ngancuraken tanggal 12 Maret 1945 ngancuraken 98% wangunan ing punjering kutha Dortmund. Serangan menika, kanthi langkung saking 1.110 motor miber, ndadosaken rékor ing Perang Donya II.

## Rujukan
Sitta carolinensis

jmpl|*Sitta carolinensis* ing Taman Provinsial Algonquin, Kanada
jmpl|Péta sumebaring *sitta carolinensis* ing Amérika Lor

***Sitta carolinensis*** (Inggris *white-breasted nuthatch*) iku sawijining manuk ocèh-ocèhan cilik sing urip lan abudidaya ing alas tuwa saindhening Amérika Lor sing hawané moderat. Manuk iki awaké mblenuk, endhasé gedhé, buntuté cendhak, cucuké kuwat, lan sikilé rosa. Awaké bagéan dhuwur iku warnané biru abu-abu, lan rai saha bagéan ngisoré iku putih. Pucuk endhasé ireng lan wetengé coklat semu abang. Sangang subspèsiès manuk iki prabédané anané ing warna wuluné.

Kaya manuk *sittadae* liyané, *sitta carolinensis* iku gawéané saba lan golèk kéwan gegremetan ing batang wit lan pang-pangé. Manuk iki bisa obah munggah-medhun menawa mèncok ing uwit kamangka endhasé papané ing ngisor. Wiji-wijian iku dadi pangané salawasé mangsa atis. Susuhé iku lèng ing uwit.
Olga Aleksandrovna Romanova

jmpl|Olga Aleksandrovna antara taun 1910 - 1915
**Olga Aleksandrovna Romanova** (Ruslan О́льга Алекса́ндровна; 13 Juni [Yulian 1 Juni] 1882 – 24 Novèmber 1960) iku putriné Tsar Aleksander III saka Ruslan sing timur dhéwé lan adhiné Tsar Nikolas II. Bapané séda nalika umuré awaké lagi 12 taun, lan kangmasé Nikolas jumeneng ratu dadi Tsar Ruslan. Nalika umur 19 taun, Olga dhaup karo Peter Aleksandrovic saka Oldenburg, nanging olèhé dhaup ora dilaksanakaké lan banjur dianulir déning Tsar Ruslan ing sasi Oktober 1916. Para kanca lan sadulur nduga yèn awaké iku homosèksual. Sasasi sawisé, Olga dhaup karo upsir kavaleri Nikolai Kulikovski, sing wis digandrungi sawatara taun sadurungé.
Lindhu Gedhé Kantō 1923

**Lindhu Gedhé Kantō** (関 東 大 震災 *Kantō daishinsai*) nandang Laladan Kantō, pulo Honshu ing dina Setu, 1 September 1923 nalika 11.58.44 Wektu Jepang (10.58.44 WIB). Suwéné gempa watara 4 nganti 10 menit.

Lindhu kasebut duwéni kakuwatan 7,9 skala richter, kanthi titik punjering gempa ing ngandhap pulo Izu Ōshima ing Teluk Sagami. Penyebabé ya iku Lèmpèng Sagara Filipina kang ditubruk déning Lèmpèng Okhotsk ing sadawané Palung Sagami.

## Lindhu 
 lan Kanda kadeleng saka gendeng Gedung Dai-ichi Sogo, Kyōbashi]]

Lindhu iki ngremukké Tokyo, kutha pelabuhan Yokohama, lan prefektur ing sakiwa-tengené Chiba, Kanagawa, lan Shizuoka, uga nyebabaké karusakan ing laladan Kantō. Lindhu iki krasa nganti Kamakura, 60&nbsp;km (37 mil) saka saka titik punjering lindhu. Saking gedhéné, lindhu iki kasil nggèsèr patung *Great Buddha* (93 ton) nganti 60&nbsp;cm. Gungggung korban ing kedadéan iki udakara 142.800 jiwa, kalebu udakara 40.000 wong kang ilang lan dianggep mati. Miturut lapuran konstruktor *Kajima Kobori Research* ing sasi September 2004, 105.385 wong kang nemoni pati ing lindhu tahun 1923. ing Asakusa]]

## *Tsunami* 
Laladan sadawané pasisir Samudera Pasifik wiwit Ujung Bōsō, Teluk Sagami, pasisir wétan Ujung Izu, Kepuloan Izu nganti Kepuloan Ito nandang tsunami namung pirang menit sawisé lindhu:

Ing kota Atami, kacatet dhuwuré tsunami 12 metèr

Ing Semenanjung Bōsō, kacatet dhuwuré tsunami 9 metèr.

Watara satus wong ilang kagawa *tsunami* ing Pasisir Yui-ga-hama, Kamakura (Prefektur Kanagawa), lan korban ing tlatah Enoshima ana 50 cacah jiwa.

## Karusakan 
Akèh-akèhé wong mati amarga kobongan kang disebabaké déning lindhu.

Kerusakan akibat lindhu iki bencana gedhé dhéwé ing Jepang sadurungé perang. Ing taun 1960, pemaréntah mbiyawarakaké tanggal 1 September minangka "Dina Njugaraké Bencana" kang dipengeti saben taun.

## Pranala Jawi
Raphaël Guerreiro

**Raphaël Adelino José Guerreiro**,  (; miyos 22 Dhésémber 1993) inggih menika satunggaling pemain bal-balan profésional saking Portugal ingkang main bal ing klub Jerman Borussia Dortmund utaminipun dados bék ugi dados glandhang kiwa. Miyos ing Prancis, piyambakipun miwiti karir ing klub Caen, napakasmani kontrak ing taun 2013 ing klub Lorient lan nindakaken tetandhingan debut ing klub menika ing Ligue 1 Prancis. Wekdal Juni 2016, piyambakipun nggabung kaliyan klub Borussia Dortmund. Guerreiro makili Portugal ing tim U-21 lan tim senior, tandhing kapisanan ing taun 2014. Piyambakipun dados salah satunggaling angguta skuad ing Euro 2016, lan menang ing turnamèn kasebat.

## Pranala njawi
 **Raphaël Guerreiro**
## Rujukan
Jadon Sancho

**Jadon Malik Sancho** (miyos 25 Maret 2000) inggih menika satunggaling pemain bal-balan profésional saking Inggris ingkang main bal ing klub Bundesliga Jerman Borussia Dortmund utaminipun dados pemain sayap. Sancho miyos saking tiyang sepuh saking Trinidad lan Tobago.

## Karièr klub
### Karièr Wiwitan
Sancho nggabung kaliyan Watford wekdal umur pitung taun. Nalika wulan Maret 2015 ing umur 14 taun Sancho pindhah dhateng Manchester City F.C. kanthi béaya £ 66.000 lan mindhak dados £ 500.000 kalebet tambahan. Sancho lajeng saged main kanthi saé ing akadhemi Manchester City lan kalebet salah satunggal saking tigang pemain ing Manchester City. Pangarsaning Klub kasebat Khaldoon Al Mubarak, ngendikaken bilih Sancho badhé dipunlebetaken dhateng tim senior ing Mèi 2017. Nanging prasetyané pangageng Manchester City jebulipun naming lamis, ing musim candhakipun Sancho dipunlégo dhateng klub Bundesliga Jerman inggih punika Borussia Dortmund. Ing Dortmund Sancho lajeng dados juru main inti lan dados andhalanipun Dortmund ing kalih musim kepengker 2018/19 kalihan 2019/20. Ing wekdal punika pawartanipun Sancho dipunlirik déning pinten-pinten klub ing jawi Jerman, kadosta Real Madrid, Barcelona, Mancèster United, lan Liverpool.

## Pranala njawi
* **Could Manchester City starlet Jadon Sancho become the player that got away for former club Watford?**
## Rujukan
Plastikultur

ka|jmpl|250x250px|Trowongan tetuwuhan kang digawé saka plastik, ngayomi tetuwuhan saka udanuga  optimisasi  panyerepan panas dening tetuwuhan
[jmpl|250x250px|Mulsa Plastik  kang digunakake kanggo tuwuhan [Strobèri kebon|stroberi]]
**Plastikultur** iku cara migunakaké bahan dhedhasar plastik ing upaya tetanèn. Bahan plastik dhéwé minangka bahan kang bisa dianggo ing manéka babagan. Nanging ing plastikultura, plastik digunakaké minangka bahan kang wigati kanggo nyengkuyung thukulé tetuwuhan, kaya ta plastik pelapis kanggo mulsa, plastik bening kanggo fumigasi saka lemah kanthi termal, uga ana plastik kanggo nggawé saluran pipa banyu lan nutrisi ing cara hidroponik, plastik uga bisa dadi wadhah lemah ing cara hidroponik, lan nggawé omah kaca, lan sapiturute.

Poliétilèn (PE) iku jinis plastik kang digunakaké déning mèh kabèh petani amarga murah, fleksibel, lan gampang digawé. PE kasedhiya ing manéka warna kekandelan, bisa diowahi kanggo mènèhi sipat tartamtu kang nguntungaké tuwuhan kaya ta nyuda ilangé banyu, nambah kabeningan kanggo piranti fumigasi, ngatur kadar campuran lan werna plastik kanggo liwaté cahya ing spektrum, lapisan fluoresensi kanggo nggampangaké ngrawat ing wayah bengi (tuladhane ing tetuwuhan kang ngembang ing wayah wengi), lan sapituruté.

## Omah tetuwuhan lan trowongan tetuwuhan 
Omah kaca ya iku struktur kang ngidini manungsa kanggo ngadeg lan makarya ing njeroné. Trowongan tuwuhan ya iku struktur awujud trowongan dawa, umumé setengah-bunder. Plastik pelapis omah kaca lan trowongan tuwuhan biasané nduwéni kekandelan antarané 80 nganti 220&nbsp;µm kanthi jembaré nganti 20 m. Umur nggunakaké plastik antarané 6 nganti 45 sasi gumantung ing manéka faktor. Ing lingkungan ekstrem dibutuhaké PE kanthi rangkep ya iku gabungan antara PE kang duwé dhènsitas gedhé lan PE kang duwé dhènsitas kang cilik.

## Rujukan
Tanah Merah Dajah, Tanah Merah, Bangkalan

**Tanah Merah Dajah** iku désa ing Kacamatan Tanah Merah, Kabupatèn Bangkalan, Jawa Wétan.

## Réferènsi
Andriy Yarmolenko

**Andriy Mykolayovych Yarmolenko** (;miyos 23 Oktober 1989) inggih menika satunggaling pemain bal-balan profésional saking Ukraina ingkang main bal ing klub Jerman Borussia Dortmund utaminipun dados sayap ugi dados striker ing Borussia Dortmund ing Bundesliga lan tim nasional Ukraina.
Yarmolenko sampun dados pemain bal internasional kanggé Ukraina wiwit taun 2009, nyethak 33 gol ing langkung saking 74 pertandhingan lan ugi main ing UEFA Euro 2012 lan UEFA Euro 2016.

## Wekdal enèm
Tiyang sepuh Yarmolenko menika asli Ukraina saking wewengkon Kulykivka Raion, Chernihiv Oblast. Sasampunipun palakrami, ibunipun pikantuk tawaran nyambut damel ing Leningrad (samenika Saint Petersburg), Ruslan, lan pindhah dhateng ngrika, lajeng pikantuk tawaran nggabung kaliyang garwanipun. Mboten patos dangu sasampunipun Andriy lair, kulawarga kasebat pindhah dhateng Ukraina malih, ing kutha Chernihiv.

## Pranala njawi
* **Andriy Yarmolenko**
## Rujukan
Larangan Wétan, Tanjung Bumi, Bangkalan

**Larangan Wétan** iku désa ing Kacamatan Tanjung Bumi, Kabupatèn Bangkalan, Jawa Wétan.

## Réferènsi
Karangpenang Onjur, Karangpenang, Sampang

**Karangpenang Onjur** iku désa ing Kacamatan Karangpenang, Kabupatèn Sampang, Jawa Wétan.

## Réferènsi
Buddagan, Pademawu, Pamekasan

**Buddagan** iku désa ing Kacamatan Pademawu, Kabupatèn Pamekasan, Jawa Wétan. Désa iki dunungé ing Pulo Madura.

## Réferènsi
Payudan Karangsokon, Guluk-Guluk, Sumenep

**Payudan Karangsokon** iku désa ing Kacamatan Guluk-Guluk, Kabupatèn Sumenep, Jawa Wétan.

## Réferènsi
Mentaok

**Mentaok** (*Drypetes ovalis*) yaiku tuwuhan kang kalebu kulawarga Putranjivaceae. Jeneng tuwuhan iki kanggo aran alas kang dibabat déning Sutawijaya kanggo madegaké kraton Mataram. Wit mentaok iki beda karo wit *mentaos*.

## Rujukan
Gondhang (wit)

**Gondhang** (*Ficus variegata*) ya iku tuwuhan kang sumebar ing laladan tropis ya iku ing Asia lan kapuloan Pasifik tekan Australia. Wit gondhang isih seduluran karo wit ringin.

kiri|jmpl|Woh gondhang kang isih nom.

## Rujukan
Rewulu

**Rewulu** (*Abelmoschus moschatus*) ya iku tuwuhan alas saka familia malvaceae kang dikenal ngasilaké lenga kasturi.

## Jeneng-jeneng lokal 
Tuwuhan iki ing tanah Jawa uga diarani kapasan, kakapasan, kaworo, regula, waron, kastore, utawa bukal, déné ing Sumatra, diarani gandapura.

## Rujukan
Awar-awar

**Awar-Awar** (***Ficus septica***) ya iku jenis tuwuhan kang kalebu sedulur saka wit ringin, anggota suku Moraceae. Wit kang rupa grumbul iki umum ditemokaké ing gegrumbulan utawa ing panggonan kan ora kerumat, ing kabéh laladan Malësia kajaba ing Semenanjung Melayu. Dhadhak kang ana ing oyot, pang, godhong lan woh iku digunakaké kanggo nambani keracunan lan lara weteng. Jeneng-jeneng saka dhaérah liya antarané *awar-awar* (Bl.); *bar-abar* (Md.); *ki ciyat* (Sd.); *suruh bill* (Amb.); *dausalo* (Bug.); *tobo-tobo* (Mak.); *tagalolo* (Minh., Ternate); *bobulutu* (Gal.).

## Wedharan 
kiri|jmpl|200px|Pupus karo godhong angkup
Wit grumbul biasané dhuwuré 1-5 m, ing alas bisa nganti 25 m. Pang lan rèncèk bunder gilig, nggronggong lan tanpa lugut/ri. Nalika ditatoni metu tlutuh kuning nom utawa bening.

Godhong angkup ing pupus gedhé. Mapané godhong ing pang sesalng-seling utawa adhep-adhepan, gagangé 2.5–5&nbsp;cm. Lembaran godhong gedhé lonjong ukuran 9-30 × 9–16&nbsp;cm, pok-é bunder lan pucuké papak, pinggiré rata lan balungané putih pucet.

Woh awar-awar dadi pangan kanggo 22 spésiès  kéwan, 14 antarané lawa. Lawa-lawa sing sing panganané woh utawa codot (Megachiroptera) uga dadi mitra nyebaraké winih tuwuhan iki menyang papan liya.
"

## Rujukan
Winong

**Winong** *(Tetrameles nudiflora)*
 ya iku siji-sijiné tuwuhan anggota saka génus *Tetrameles*, kulawarga Tetramelaceae. Tuwuhan iki wujud wit gedhé lan bisa ditemokaké ing Indhia, Asia kidul-wétan, Malesia, lan tekan Ostrali. Jeneng élmiyahé sinonim karo *Tetrameles grahamiana* (Nimmo) Wight, *Tetrameles grahamiana* var. ceylanica A. DC., lan *Tetrameles rufinervis* Mié.
jmpl|Wit winong ing Universitas Yangon
## Wedharan 
Wit winong bisa tuwuh nganti gedhé nganti 2 mèter lang oyoté bisa ngglolor tekan mayeng-mayeng lan bisa ngrusak bangunan. Wit winong asring tinemu ing papan kang dianggep wingit. Ing Viètnam lan Kamboja, wit winiong biasa thukul ing reruntuhan candhi.

Wit winong duwé ciri saka oyoté kang bisa ngglolor ing sandhuwuré lemah lan watu. Wité bisa nganti 50 mèter lan tanpa pang ing sisih ngisor nganti 30 mèter saka lemah. Klikané alus.

## Sebaran 
Wit iki saliyané ing Indonesia uga ana ing Ostrali, Bangladesh, Bhutan, China, India, Laos, Malaysia, Myanmar, Sri Lanka, Kamboja, Thailand lan Viètnam. Ing Indonesia wit winong bisa ditemokaké ing Sumatera, Jawa, Nusa Tenggara, Sulawesi lan Papua.

## Rujukan
Sumbilang

*]]
**Sumbilang** utawa **sembilang** (*Plotosidae'') iku sawijining iwak sagara. Iwak iki sajinising iwak lélé, nanging buntuté mèmper sidhat utawa welut. Iwak iki habitat asalé ana ing Samodra Hindia lan Samodra Pasifik Kulon.

## Réferènsi
Dhistrik Dongrae

**Dhistrik Dongrae** inggih menika satunggaling *gu*, utawi dhistrik, ingkang mapan wonten ing sisih lor Busan, Korea Kidul. Kutha menika gadhah populasi kirang langkung 300.000, kanthi wiyaripun 16,7 kilometer persegi. Wiwitanipun Dhistrik Dongrae menika kutha ingkang kapisah, pelabuhan utama kidul-wétan Korea. Kathah tilaran sajarah ingkang dipunawètaken wonten ing wewengkon menika. Heosimcheong menika spa paling ageng wonten ing Asia wonten ing Oncheon-dong. Dhistrik menika ugi kawentar awit saking Pajeon ingkang kalebet 'Green Onion Pancake'.

Dhistrik Dongrae menika ugi kalebet ID kanggé programer StarCraft II Korea, Park Soo Ho. Awit kasuksèsanipun wonten ing adicara-adicara kados déné Global StarCraft II League lan Major League Gaming, piyambakipun dipunakoni déning kutha lan dipunparingi idin kanthi resmi supados dados wakil saking kutha lan saged mapanaken lencana wonten ing seragamipun.

## Pamerangan administratif 
Dhistrik Dongrae menika kapérang saking 7 legal *dong*, ingkang sedayanipun wonten 14 adiministratif *dong*, kados wonten ing ngandhap menika:

* Allak-dong (2 administratif *dong*)
* Boksan-dong
* Myeongjang-dong (2 administratif *dong*)
* Myeongnyun-dong (2 administratif *dong*)
* Oncheon-dong (3 administratif *dong*)
* Sajik-dong (3 administratif *dong*)
* Sumin-dong

## Kutha kembar 
*  Hongkou, Tiongkok

## Pranala njawi 
* English-language homepage of Dongnae-gu 

## Rujukan
Wong Bolaang Uki

**Wong Bolaang Uki** iku salah siji pérangan saka golongan ètnis Mongondow. Bebrayané manggon ing Kacamatan Bolaang Uki, Kabupaten Bolaang Mongondow, cedhak pasisir Tomini sisih kidul, kang wewatesan karo Kabupatèn Gorontalo sisih kulon. Basa Bolaang Uki kawentar minangka dhialèk Bolango.

## Rujukan
The Birth of a Nation

***The Birth of a Nation*** (sadurungé diarani *The Clansman*) iku sawijining filem ireng putih tanpa swara gawéan Amérikah Sarékat weton taun 1915. Filem iki disutradarani lan dikoproduksi déning D. W. Griffith lan dibintangi déning Lillian Gish. Skénarioné diadaptasi saka roman lan sandiwara *The Clansman*, loro-loroné déning Thomas Dixon Jr. Griffith iku mèlu nulis skénario karo Frank E. Woods, lan filem iki dikoproduksi karo Harry Aitken. Filem iki banjur dirilis tanggal 8 Februari 1915.

Filem iki suwéné telung jam lan asliné dicaosaké ing rong bagéan sing binagi déning sawijining intermisi; filem iki filem 12-reel kapisan ing Am;erika Sarékat. Crita filem iki ngenani rélasi antara rong kulawarga sajeroning Perang Sipil Amérika lan éra Rékonstruksi: kulawarga Stoneman sing pro Lor lan kulawarga kidulan Cameron sing pro konfédérasi. Rajapatiné Lincoln déning John Wilkes Booth iku didramatisir.
Kembang lawang

**Kembang lawang** utawa **pekak** ya iku kembang saka tuwuhan lawang (*Illicium verum*) kang rasané kaya adas manis. Kembang lawang digunakaké kanggo bumbu lan jamu ing Asia. Kembang lawang duwé bentuk kang khas rupa bintang.
Sastra anak

jmpl|240x240px|Bocah Indonesia sing maca buku saka mobil perpustakaan.
**Wacan bocah** utawa **sastra laré** () iku sawijining jinis sastra kang ditulis lan diterbitaké kanggo bocah. Nanging, wacan bocah bisa waé disenengi lan diwaca déning taruna lan wong diwasa. Kajaba iku, sawatara crita ing saiki dianggep klasik, biyèn ditulis kanggo wong diwasa.

## Referensi 
* Cite nganggo paramèter lawas &#x7C;coauthors= (pitulung)